Ադամ Սենդլեր

**Ադամ Ռիչարդ Սենդլեր** (, ), ամերիկյան կատակերգու, դերասան, երաժիշտ, սցենարիստ և կինոպրոդյուսեր։ «Saturday Night Live» ծրագրում ճանաչում ձեռք բերելուց հետո նա սկսեց նկարահանվել Հոլիվուդյան մի քանի ֆիլմերում, որոնք կինովարձույթում հավաքեցին ավելի քան 100 միլիոն դոլար։ Նա ճանաչում է ձեռք բերել «Բիլի Մեդիսոն» (1995), «Երջանիկ Գիլմորը» (1996) և «Մեծ հայրիկը» (1999)։ Նա հանրությանը հայտնի է «Երգիչը հարսանիքում» (1998), «Իսպանական անգլերեն» (2004), «Սեղմում. Հեռակառավարման վահանակ կյանքի բոլոր պահերի համար», «Ակամա միլիոնատերը», «Առաջին 50 համբույր», «Ձևացրու, որ իմ կինն ես» (2011) ռոմանտիկ ֆիլմերում կատարած գլխավոր դերակատարումներով։

## Կենսագրություն
Ծնվել է Բրուքլինում, Նյու Յորք։ Ադամ Սենդլերի ծնողներն են տարրական դասարանների ուսուցչուհի Ջուդին ու ինժեներ-էլեկտրիկ Ստենլին։ Ադամը ծագումով հրեա է։ Նրա ընտանիքը Մանչեստր (Նյու Հեմպշիր նահանգ) է տեղափոխվել, երբ Ադամը հինգ տարեկան էր։ Այդտեղի դպրոցում սովորելիս էլ նա իր մեջ հայտնաբերում է մարդկանց ծիծաղեցնելու տաղանդը, իսկ Նյու Յորքի համալսարանում սովորելու տարիներին նա պարբերաբար ելույթներ էր ունենում ակումբներում։ 1991 թվականին նա ավարտում է ուսումն ու ստանում բակալավրի աստիճան։

## Կարիերա
1980 թվականի վերջում Սենդլերը հայտնվեց «Շոու Կոսբի» ամերիկյան սերիալում։ 1989 թվականին առաջին անգամ նկարահանվել է «Բոլորը տախտակամածին» ֆիլմում։ Ֆիլմը պատմում է սթենդ ափ ժանրի սկսնակ կոմիկ Շեկի Մոսկովիցեի մասին, ում և խաղացել է Ադամը։ Իր կարիերայի սկզբում նա նաև հանդես էր գալիս կատակերգական ակումբներում։ Նրա մասին իմանում է կոմիկ Դենիս Միլլերը և հրավիրում է Լոս Անջելեսում ներկայանալու։ Նա նաև Ադամին խորհուրդ է տալիս «Շաբաթ երեկոյան ուղիղ եթերում» ֆիլմի պրոդյուսեր Լորնի Մայքլսին։ 1990 թվականին SNL-ը վարձում է նրան որպես հեղինակ, բայց արդեն հաջորդ տարի Ադամը սկսում է նկարահանվել ակնարկներում և կատարել երգեր։

1994 թվականին Սենդլերը Բրենդեն Ֆրեյզերի և Սթիվ Բուշեմիի հետ խաղում է «Դատարկագլուխները» կատակերգությունում։ Նա խաղում է գլխավոր դերը «Բիլլի Մեդիսոն» ֆիլմում։ Հետո նա խաղում է այնպիսի հաջողված կատակերգություններում, ինչպիսիք են՝ «Երջանիկ Գիլմոր», «Գնդականթափանց» և «Հարսանիքի երգիչ»։ Նա նաև պետք է խաղար «Շատ վատ բաներ» ֆիլմում, բայց հրաժարվեց՝ որոշելով խաղալ «Մայրիկի տղան» ֆիլմում, որը դարձավ իր կատակերգական ֆիլմերից առաջին հիթը։

Չնայած նրան, որ իր նախկին ֆիլմերը դրական կարծիքներ չէին ստացել քննադատների կողմից, նրա աշխատանքը Պոլ Թոմաս Անդերսոնի «Պունշ՝ հարբած սեր» (Punch-Drunk Love) մելոդրամայում դրական արձագանքներ ստացավ։ Ադամը շարունակեց ժամանակ առ ժամանակ խաղալ դրամաներում և մելոդրամաներում՝ «Իսպանական անգլերեն» և «Դատարկված քաղաք»։ Նա նաև խաղացել է մեկ այլ հաջողակ կատակերգությունում՝ «Մեծ հայրիկը», որի նկարահանումների ժամանակ ծանոթացել է ապագա կնոջ՝ Ջեկի Սենդլերի հետ։

Նա խաղացել է գլխավոր դեր «Դատարկված քաղաք» ֆիլմում, որը մի տղամարդու մասին է, ով կորցրել է իր ընտանիքը սեպտեմբերի 11-ի ահաբեկչական հարձակումների ժամանակ։ Հետո նա խաղացել է Քևին Ջեյմսի հետ «Հայտարարում եմ ձեզ Չակ և Լարի» ֆիլմում։ Ֆիլմում նրանք խաղում են նյույորքյան հրշեջների, ովքեր հոմոսեքսուալ զույգ են ձևանում, որպեսզի ստանան սոցիալական նպաստներ՝ նախատեսված ընտանիքների համար։

Սենդլերը խաղում է «Գիշերվա հեքիաթներ» ընտանեկան կատակերգությունում, որը հյուրանոցում աշխատողի մասին է, ով պատմում է իր զարմիկներին հեքիաթներ քնելուց առաջ, որի արդյունքում նրանք իրականանում են։ Դա առաջին ընտանեկան ֆիլմն էր Ադամ Սենդլերի և Ուոլթ Դիսնեյ ընկերության համար։

2009 թվականին Ադամը խաղում է Ջուդ Աապատոուի «Ծիծաղաշարժ մարդիկ» տրագի կոմեդիայում։

«Համադասարանցիներ» ֆիլմում Ադամը հավաքել էր խումբ իր դերասան ընկերներից՝ Քեվին Ջեյմս, Քրիս Ռոք, Դեվիդ Սպեյդ, Ռոբ Շնայդեր։ Ֆիլմը պատմում էր հինգ դպրոցական ընկերների մասին, ովքեր 30 տարի անց որոշել էին իրենց ընտանիքների հետ միասին անցկացնել հուլիսի 4-ը։ Ֆիլմում նկարահանվել են նաև Սալմա Հայեկը, Մարիա Բելոն, Մայա Ռուդոլֆը և այլք։

2009 թվականին Սենդլերը Ջենիֆեր Էնիսթոնի հետ խաղում է «Ձևացրու, որ իմ կինն ես» կատակերգությունում։

Կրկին միանալով դերասանուհի Դրյու Բերիմորի հետ՝ Ադամը նկարահանվեց «Խառնվածները» ֆիլմում, որն իրենց երրորդ համատեղ աշխատանքն էր «Հարսանիքի երգիչ» և «Առաջին 50 համբույր» ֆիլմերից հետո։

## Անձնական կյանքը
մինի|Ադամ Սենդլերը դուստրերի հետ 2011 թվականին
2003 թվականին Ադամ Սենդլերն ամուսնացել է մոդել և դերասանուհի Ջեքի Տիտոունի հետ, ով շատ ֆիլմերում է խաղացել Ադամի հետ։ Ջեքին ամուսնությունից առաջ ընդունել է հուդայականություն։ Հարսանիքը կայացել է ծովափին։ Հյուրերի մեջ եղել են այնպիսի հայտնի մարդիկ, ինչպիսիք են Ջենիֆեր Էնիսթոնը, Դասթին Հոֆմանը, Ռոդնի Դանջերֆիլդը, Շերոն Օսբորնը և Ռոբ Շնայդերը։ 2006 թվականին Ադամը և Ջեքին ունեցան դուստր, ում անվանեցին Սեդի Մադիսոն։ 2008 թվականի նոյեմբերի 2-ին ծնվեց նրանց երկրորդ դուստրը՝ Սանի Մեդելինը։

## Ֆիլմագրություն
### Դերակատարումներ

### Պրոդյուսեր

### Սցենարիստ

### Կոմպոզիտոր

## Ծանոթագրություններ

## Արտաքին հղումներ
* Պաշտոնական կայք
* 
* Ադամ Սենդլերը երկրորդ դուստրն է ունեցել

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկացի գրողներ
Կատեգորիա:Ամերիկացի երաժիշտներ
Կատեգորիա:Ամերիկացի կատակերգուներ
Կատեգորիա:Ամերիկացի կիթառահարներ
Կատեգորիա:Ամերիկացի կինոարտադրողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոսցենարիստներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Հոլիվուդյան դերասաններ
Կատեգորիա:Հրեա գրողներ
Կատեգորիա:Հրեա դերասաններ
Կատեգորիա:Հրեա երաժիշտներ
Կատեգորիա:Հրեա երգիչներ
Կատեգորիա:Նյու Յորքի համալսարանի շրջանավարտներ